Stuart Pearson

James Stuart Pearson (født 21. juni 1949 i Hull) er en tidligere engelsk fotballspiller, mest kjent for sin tid som målfarlig angriper for Manchester United. Han spilte også for Hull og West Ham. 

Pearson startet sin karriere i Hull City, der han først hadde problemer med å spille seg til fast plass på laget. Hans ferdigheter foran mål gjorde at han etter en stund fikk sitt gjennombrudd, og han ble i 1974 kjøpt opp av Manchester United for 200 000 pund.
 
Han ble kjøpt inn etter at Manchester United rykket ned i 2. divisjon, men var en av de viktigste spillerne da klubben rykket direkte opp til 1. divisjon igjen. Han var også med på laget som slo Liverpool i FA-cupfinalen i 1977. 

De neste to sesongene hos Manchester United var han sterkt plaget av skader, og forlot klubben i 1980 til fordel for West Ham. Som West Ham-spiller var han med på å slå Arsenal i FA-cupfinalen i 1980, men i 1982 måtte han legge opp som toppspiller på grunn av sine mange skadeproblemer.

Etter karrieren som spiller var han en kort tid trener for blant andre Stockport, Northwich Victoria og West Bromwich Albion. De siste årene har han vært ekspertkommentator for Manchester Uniteds TV-kanal MUTV. Han er for tiden bosatt i Spania, men er ofte på Old Trafford for å følge sin tidligere klubb i Manchester.

Eksterne lenker 
 

Engelske fotballspillere
Engelske fotballtrenere
Fotballspillere for Hull City AFC
Fotballspillere for Manchester United FC
Fotballspillere for West Ham United FC
Fotballtrenere for Northwich Victoria FC
Fotballtrenere for West Bromwich Albion FC
Ekspertkommentatorer (sport)
Personer fra Kingston upon Hull
Fødsler i 1949